Aalborg Stiftstidende, 1827-05-03
England. Alle erkjende den vanskelige Stilling, hvori Hr. Canning befinder sig, men haabe dog at han, støttet ved saavel Kongens som Nationens Tiltro, lykkelig vil beseire alle Vanskeligheder. Den offentlige Menings Organer ere rigtignok forskellige i Udtrykket af deres Tanker, men overeensstemmende i Tanken selv. De bebreide Hertugen af Wellington, der først ganske nylig blev foretrukken for Kongens Broder, Utaknemmelighed imod Kongen; de paastaae, at Robinson er mere værd, end et heelt Archipelagus Øhav) af Bathursteer; over Lord Cantsleren havde den offentlige Mening allerede forlængst fældet Dommen, og ved Lord Melvilles Udtrædelse finder man blot det til at forundre sig over, at en Dundas (Lordens Familienavn) nogensinde har givet Slip paa noget Embede. De udlægge denne forenede Udtræden af Cabinettet som en Sammenrottelse, som en Stræben at tvinge Kongen til at handle imod sin Villie, som en Bortrømning, og de beklage Jntet uden Tabet af Hr. Peel. Denne Udtræden af "de syv Vise" - som Morning Chronicle kalder dem, men hvis Tal dog nu er nedsat til sex, da Lord Becley har igjen overtaget sit ubetydelige Embede som Kantsler for Hertugdømmet Lankaster - kaldes i Times: "en saa velsignet Befrielse fra en heel Bylt Ulykker, som man ikke kunde have haabet i nærværende Tid og paa den naturlige Vei at blive af med." Jøvrigt synes de nye Cabinetsministre og deres Embeder endnu ikke tilfulde bestemt. Afgjort og allerede i Hoftidenden anmeldt er den nærmeste Thronarvings, Hertugen af Clarences, Ophøielse til Storadmiral, (Lord High=Admiral, en Post som sidst har været besat med Hertugen af Pembroke under George 1.), hvilken synes at tilraabe Lord Melville Dantes Overskrift over Helvede: Lasciate ogni speranza, det er udlagt: Lader alt Haab fare. - General en Chef over Armeen bliver enten Hertugen af Gloucester, eller Hertugen af Cambringe, i hvilket sidste Fald Hertugen af Susser bliver i hans Sted Vicekonge i Hannover; Marquess af Anglesen bliver Generalfelttøimester, Granville Udenlands-, Huskisson Jndenlands- og Robinson Krigs- og Coloni Minister og adlet med Navn af Lord Strathearn. Sir John Copley, med hvem Canning nylig brød en Landse ved Forhandlingerne af de katholske Anliggender, er bleven Lord Cantsler, fordi Kongen bestemt vil have i Cabinettet tre Ministre, som ere imod Katholikkerne. Greven af Carlisle bliver Vicekonge i Jreland, Greven af Harrowby vedbliver, for det Første, at være Præsident i Geheimeraadet, dog paastaaer man, at denne Post skal være tiltænkt Marquess af Wellesley, (Wellingtons Broder, nu Vicekonge i Jreland), Lord Dudley & Ward faaer Geheimeseglet, Hertugen af Devonshire bliver Overkammerherre. Dette er i det Mindste det Visseste af hvad man endnu veed, dog ere Forandringer heri mulige, og Canning staaer saaledes f. Ex. i Underhandling med Marquessen af Lansdowne om at faae ham ind. Foruden de nævnte Cabinetsministre have følgende høje Stats- og Hof=Embedsmænd taget deres Afskeed, næmlig: Lord Kammerherre Hertugen af Montrose, Vice, ditto hans Søn Marquessen af Graham, Overstaldmester Hertugen af Dorset, Kammerherre Marquessen af Londonderry, Kantsler i Jreland Lord Manners, Statssecretær sammesteds Hr. Goulburn, Overforstmester Hr. Chs. Arbuthuot, Præses i Lordernes Huses Committeer Greven af Shaftesbury, Generalfiskalen Sir George Wetherell. For at den nye Premierminister ikke skal mangle Støtter i Lordernes Huus, hvor de mange fratrædende Ministre og Stormænd ville danne en frygtelig Opposition imod ham, ville adskillige Forfremmelser finde Sted og man har forsikkret at Marquesserne af Stafford, Hertford og Conyngham, samt Greven af Darlington skulle ophøies til Hertuger. (Hertford og Darlington eje adskillige af de saakaldte Praadne Byer, som sende Deputerede til Parliamentet. De øvrige Adelsmænd, som eje raadne Byer, er Hertugerne af Beaufort, Rutland og Newcastle, samt Greven af Lonsdale.